Chileense nasionale rugbyspan
Die Chileense nasionale rugbyspan (Spaans: Selección de rugby de Chile) is die nasionale rugbyspan wat Chili in internasionale wedstryde (toetswedstryde) verteenwoordig. Hulle dra die bynaam Los Cóndores (Spaans vir: “die kondors”), na die andeskondor (Vultur gryphus), die nasionale voël van die Suid-Amerikaanse land. Rugby word in Chili geadministreer deur die Nasionale Rugbysportfederasie (Federación Deportiva Nacional de Rugby, FDNR) wat in 1953 gestig is. Chili word as die vyfde beste rugbyspan in die Amerikas beskou (ná Argentinië, die Verenigde State, Kanada en Uruguay) en deur Wêreldrugby as ’n vlak drie-span erken. Die Chileense rugbyspan is tans (Oktober 2023) 22ste op Wêreldrugby se wêreldranglys gelys. Twee voormalige Chileense rugbyspelers is in Wêreldrugby se Heldesaal opgeneem.

Chili het in 1936 sy eerste internasionale wedstryd teen Argentinië gespeel. In 2022 het Chili vir die eerste keer vir die rugbywêreldbekertoernooi gekwalifiseer en daarmee die derde Suid-Amerikaanse land geword wat daarin geslaag het. Chili het in 2015 vir die eerste keer die Suid-Amerikaanse Rugbykampioenskap gewen. Sedert 2016 neem Chili ook aan die jaarlikse Amerikaanse Rugbykampioenskap deel, saam met die tweede Argentynse span, Brasilië, Kanada, Uruguay en die Verenigde State.

Beheerliggaam 

Die beheerliggaam vir rugby in Chili is die Nasionale Rugbysportfederasie (Spaans: Federación Deportiva Nacional de Rugby, FDNR). Die beheerliggaam is in 1953 onder die naam Chileense Rugbyfederasie (Federación Chilena de Rugby, FRC) gestig en het in 1991 ’n volle lid van die Internasionale Rugbyvoetbalraad (IRR; nou Wêreldrugby) geword. Die Chileense beheerliggaam het in 1981 ’n stigtingslid van CONSUR (vandag Sudamérica Rugby) geword.

Die hoogste rugbyliga in die land is die Primera Nacional TOP 10 wat in 1948 gestig is en tans deur tien spanne beslis word, waarvan die meeste uit die hoofstad Santiago de Chile of die metropolitaanse gebied. In die verlede was die meeste spelers van die Chileense nasionale span uit dié amateurliga afkomstig. Sedert 2020 draf die meeste Chileense spelers egter uit vir die professionele span Selknam wat aan die professionele Superrugby Amerikas deelneem. Hieraan neem ook spanne uit Argentinië, Brasilië, Paraguay, Uruguay en die Verenigde State deel. Van die ander spelers is veral op professionele vlak in Frankryk of die Noord-Amerikaanse Major League Rugby aktief.

Naas die amptelike nasionale span roep die Nasionale Rugbysportfederasie ook ander keurspanne byeen. Nes ander rugbylande beskik Chili oor ’n o/20-nasionale span wat aan die Wêreldrugby o/20-kampioenskap deelneem. Die Chile Sevens is die Chileense sewesrugbyspan en hulle neem aan internasionale toernooie soos Wêreldrugby se Sewesreeks, Sewesrugbywêreldbeker en Olimpiese Somerspele deel. Kinders en jongmense word reeds op skool aan rugby bekend gestel en na gelang van hul belangstelling en talent begin hul met hul afrigting.

Geskiedenis

Invoering en vestiging van rugby 
Die inheemse volk Huilliche in die Los Lagos-streek en veral in die Chiloé-argipel, wat tot die Mapuche behoort, beoefen sedert eeue ’n spel genaamd Linao, wat sekere ooreenkomste met rugby deel. By dié spel probeer tussen 15 en 30 spelers elk, ’n met wol of lappe toegedraaide bal uit seewier te beweeg na die oorkantse doel, wat sowat twee meter wyd is en deur ’n doelwagter verdedig word. Die baldraende spelers moet oor genoeg vaardighede en uithouvermoë beskik, om alle vorme van aanvalle te keer en te trotseer.

Nes in ander Suid-Amerikaanse lande is rugby aan die einde van die laat 19de eeu deur Britse immigrante na Chileense hawestede gebring. Dekades lank is dit as ’n feit beskou dat die eerste bekende rugbywedstryd op Chileense bodem in 1894 in Iquique in die verre noorde van die land gespeel is. Dié wedstryd is deur die bemanning van ’n Britse vragskip teen Salpetermynwerkers gespeel. Daarna het die spel glo na die suide na Santiago de Chile en Valparaíso versprei. Volgens onlangse navorsings is die eerste wedstryd al op 16 Junie 1892 in Coronel gespeel. Die bemanning van die Britse oorlogskip HMS Warspite het teen plaaslike seelui uit die buurdorp Concepción gespeel. Tot in die 1930’s is rugby in Chili veral deur afstammelinge van die Britse immigrante gespeel en ook daarna is dit veral deur die hoërklas beoefen.

Eerste internasionale ontmoetings 
Die Chilene se eerste toetswedstryd was op 20 September 1936 teen Argentinië, wat hulle met 0–29 verloor het; dit was die eerste toetswedstryd tussen twee Suid-Amerikaanse spanne. ’n Week later het die tweede toetswedstryd gevolg, waarin hulle met 31–3 geklop is. In 1938 het die Chilene hul eerste toer na die buurland onderneem en die Argentynse nasionale span twee keer ontmoet, maar albei wedstryde is nie as toetswedstryde geag nie. Teen Uruguay het hulle eers op 5 Augustus 1948 te staan gekom. Dié toetswedstryd is op neutrale bodem in Buenos Aires gespeel en het in die eerste Chileense oorwinning geëindig. Die organisasievlak het toegeneem, toe in 1948 die plaaslike beheerliggame in Santiago de Chile en Valparaíso gestig is; in dieselfde jaar het hulle saam die eerste Chileense kampioenskap van stapel gestuur. In 1953 is die nasionale beheerliggaam Chileense Rugbyfederasie (Federación Chilena de Rugby, FCR) gestig, wat in 2015 in Nasionale Rugbysportfederasie (Federación Deportiva Nacional de Rugby, FDNR) herdoop is.

In Februarie 1951 sou die Condores aan die eerste Pan-Amerikaanse Spele in Buenos Aires deelneem, maar die rugbytoernooi is om organisatoriese redes nie beslis nie. Dit moes tot in September uitgestel word en is onder die naam ABCU-toernooi aangebied (genoem na die vier deelnemende lande). Tydens die eerste Suid-Amerikaanse vastelandse rugbytoernooi het die Chilene in die derde plek geëindig. Hulle het maklik teen Brasilië gewen, maar naelskraap teen Uruguay en Argentinië verloor. Sewe jaar later is dié toernooi terugwerkend erken as eerste Suid-Amerikaanse Rugbykampioenskap. In 1952 het die Ierse nasionale span tydens hul Suid-Amerikaanse toer ook Santiago de Chile besoek en die gasheer met 30–0 geklop. In 1954 het met Frankryk nog ’n Vyfnasiesspan Suid-Amerika besoek en met 34–3 teen die Condores geseëvier. In 1958 het Chili tydens die eerste amptelike Suid-Amerikaanse Rugbykampioenskap in die tweede plek geëindig ná oorwinnings teen Peru en Uruguay, asook ’n nederlaag teen Argentinië.

In 1959 het die Junior Bokke, die Suid-Afrikaanse o/20-span, ’n Suid-Amerika-toer onderneem, waartydens hulle ook Santiago de Chile besoek het. Soos verwag was die Condores sonder enige kans en hulle is met 73–0 verneder. In die volgende jaar het ’n tuiswedstryd teen die Franse op ’n soortgelyke manier verloop. Tydens die Suid-Amerikaanse Rugbykampioenskap 1961 het Chile naelskraap teen die Argentinynse span verloor, waarop maklike oorwinnings teen Uruguay en Brasilië gevolg het. Daarteenoor het die Suid-Amerikaanse Rugbykampioenskap 1964 teleurstellend verloop met ’n gelykop teen Brasilië, maar ook nederlae teen Uruguay en Argentinië, waarvolgens hulle in die vierde en daarmee laaste plek geëindig het. In 1966 het hulle die Gaselle gehuisves, ’n Suid-Afrikaanse o/23-keurspan van spelers wat nie in opmerking gekom het vir die amptelike nasionale span nie. Maar ook dié reserwespan het die Condores oorheers en hulle met 73–3 oorrompel. Aan die Suid-Amerikaanse Rugbykampioenskap 1967 het slegs drie spanne deelgeneem, waarby Chili Uruguay geklop het en soos gewoon deur Argentinië verslaan is. Die Suid-Amerikaanse Rugbykampioenskap 1969 het op ’n soortgelyke manier verloop.

Popularisering van die rugbyspel 
Met uitsondering van die Junior Bokke se besoek in 1975 het Chili in die 1970’s slegs Suid-Amerikaanse spanne ontmoet. Tydens die Suid-Amerikaanse Rugbykampioenskap 1971, waaraan vir die eerste keer vyf spanne deelgeneem het, is Chili deur Argentinië geklop en het Uruguay verslaan, waarna hulle vir die eerste keer teen Paraguay te staan gekom en met 40–0 geseëvier het; daarop het ’n maklike oorwinning teen Brasilië gevolg. Tydens die Suid-Amerikaanse Rugbykampioenskap 1973 het Chili naelskraap teen Uruguay en swak teen Argentinië verloor, waarna hulle ná oorwinnings teen Brasilië en Paraguay met die derde plek tevrede moes wees. Tydens die Suid-Amerikaanse Rugbykampioenskap 1975 het die Condores ná oorwinnings teen Brasilië, Paraguay en Uruguay, asook ’n nederlaag teen Argentinië in die tweede plek geëindig. Ná oorwinnings teen Paraguay en Brasilië, maar ook nederlae teen Argentinië en Uruguay het die Chilene die Suid-Amerikaanse Rugbykampioenskap 1977 in die derde plek afgesluit. Tydens die Suid-Amerikaanse Rugbykampioenskap 1979 was hulle ná oorwinnings teen Brasilië en Paraguay, asook ’n gelykop teen Uruguay gelyk aan punte met laasgenoemde span agter Argentinië, maar hulle het ’n swakker punteverskil gehad.

In 1978 het die Fransman Jean-Pierre Juanchich die leisels van die nasionale span oorgeneem. Daarbenewens het hy die missie gehad om met baie entoesiasme die rugbyspel in Chili tot meer gewildheid te verhef en dit van sy sosiale nisbestaan te ontneem. Ten einde hiervan het hy deur die hele land gereis, rugby aan baie mense bekend gestel en hulle ook oor die gepaardgaande waardes ingelig. Tydens sy termyn van ses jaar het die aantal klubs van 14 na 120 gegroei. Die nasionale span se destydse kaptein, Fernando Paulsen, het oor Juanchich gesê: “Hy was ’n nuwe ou wat die parameters verander het; hy het na Chili gekom met ’n heel ander spelstelsel; al die afrigters het aangepas by sy spelstyl.”

Tydens die militêre diktatuur onder Augusto Pinochet het Chili noue bande met die Suid-Afrikaanse apartheidsregering aangeknoop – maar nie vanweë ideologiese oorwegings nie, eerder weens hul gemeensame status as internasionaal verworpe Pariastaat. Nadat die buurland Argentinië ’n verbod op alle sportiewe ontmoetings met Suid-Afrika geplaas het, is in 1980 die “skaduspan” Sudamérica XV (ook Jaguares Sudamericanos genoem) gestig. Hoewel die meeste van die spelers Argentyne was, het ook ’n aantal Chilene vir die span uitgedraf. Die altesaam vyf betrokke beheerliggame het die span nie amptelik erken nie, maar in die geheim geduld. Gedurende die volgende vier jaar het die Sudamérica XV agt keer teen die Springbokke gespeel, maar hulle kon slegs een wedstryd wen (op 3 April 1982 in Bloemfontein). Toe die Condores in Maart en April 1983 hul eerste toer buite Suid-Amerika aangepak het, het hulle die op sportiewe vlak geïsoleerde Suid-Afrika besoek. Hulle het tien wedstryde teen verskeie keurspanne gespeel, waarvan hulle drie kon wen; toetswedstryde was egter nie op die program nie. ’n Halwe jaar later het die Suidwes-Afrikaanse span (vandag Namibië) se teenbesoek in Santiago de Chile gevolg.

Argentinië, die onoorwonne wenner van al die vorige vastelandse rugbykampioenskappe, het in 1981 nie aan die Suid-Amerikaanse Rugbykampioenskap deelgeneem nie. Dit het aan die ander deelnemers die kans gebied om dié toernooi vir die eerste keer nog te wen. Die Chilene het maklik gewen teen Brasilië en Paraguay, maar hulle is verslaan deur Uruguay, wat met sy eerste Suid-Amerikaanse titel weggestap het. Twee jaar later het Argentinië weer aan die toernooi deelgeneem en Chili kon slegs die derde plek agter Argentinië en Uruguay beklee; twee jaar later het hulle dieselfde uitslag behaal. Ook in 1985 het die Internasionale Rugbyraad (IRR, nou Wêreldrugby), wat destyds baie eksklusief was en slegs agt lede gehad het, op die invoering van die rugbywêreldbekertoernooi besluit. Vir die eerste Rugbywêreldbeker 1987 het die IRR nege spanne vir deelname genooi, maar Chili het geen uitnodiging ontvang nie. Tydens die Suid-Amerikaanse Rugbykampioenskappe in 1987 en 1989 het die Condores weer agter Argentinië en Uruguay in die derde plek geëindig. In 1989 was die Chileense beheerliggaam een van die stigtingslede van die vastelandse beheerliggaam CONSUR (nou Sudamérica Rugby) wat in 1989 ’n IRR-lid geword het.

Eerste rugbywêreldbekerkwalifiseringtoernooie 

Die Suid-Amerikaanse Rugbykampioenskap 1991 het die Chilene weer in die derde plek afgesluit. Ook in 1991 het die beheerliggaam ’n volle lid van die Internasionale Rugbyraad geword, waarmee die nasionale span aan rugbywêreldbekerkwalifiseringtoernooie kon deelneem. Twee jaar later was dit vir die eerste keer die geval, toe die Suid-Amerikaanse Rugbykampioenskap 1993 gelyktydig as eerste kwalifiseringsrondte vir die Rugbywêreldbeker 1995 gedien het. Aangesien die Chilene slegs die vierde plek kon behaal, hul swakste prestasie sedert 1964, het hulle die volgende rondte misgeloop. In 1995 het Spanje die eerste nie-Suid-Amerikaanse span geword om Chili vir ’n amptelike toetswedstryd te besoek; die gasheer kon dié wedstryd met 28–23 wen. Daarteenoor het die daaropvolgende Suid-Amerikaanse Rugbykampioenskap 1995 teleurstellend verloop, aangesien hulle in die vierde plek geëindig het. Die Chilene het die Rugbywêreldbeker 1999-kwalifisering in herfs 1997 met maklike oorwinnings teen Bermuda, Trinidad en Tobago en Paraguay afgeskop. Ná ’n 14–20-nederlaag in April 1998 teen Uruguay het hulle egter die volgende rondte misgeloop. Tydens die Suid-Amerikaanse Rugbykampioenskappe in 1997 en 1998 het Chili soos gewoon die derde plek behaal.

Van 2000 af is die Suid-Amerikaanse Rugbykampioenskap jaarliks beslis, maar die magsbalans op die vasteland het vir eers nie verander nie. Tot in 2011 het Chili twaalf agtereenvolgende keer na Argentinië en Chili in die derde plek geëindig. Tydens die 2000-toernooi was die Chilene drie punte kort van hul eerste oorwinning teen Argentinië, wat egter met ’n reserwespan pleks van die nasionale span uitgedraf het. In April 2002 het die Condores die Rugbywêreldbeker 2003-kwalifisering met maklike oorwinnings teen Brasilië en Paraguay afgeskop, waarvolgens hulle die volgende rondte behaal het. Hier het hulle teen Uruguay en vir die eerste keer nog teen beide Kanada en die Verenigde State te staan gekom. Hulle kon twee tuisoorwinnings teen Uruguay en die VSA aanteken, maar ná altesaam vier nederlae het hulle in die vierde en laaste plek geëindig, waarmee hulle uitgeskakel is. Hulle was gelyk aan punte met die VSA, wat die interkontinentale uitspeelrondte teen Spanje behaal het, maar hulle het minder drieë gedruk.

In 2004 en 2005 het Chili aan albei toernooie van die kortstondige Interkontinentale Beker deelgeneem. Die eerste toernooi in Suid-Amerika het hulle agter Uruguay in die tweede plek afgesluit. Tydens die tweede en laaste toernooi, waartydens hulle vir die eerste keer Europa besoek het, het hulle ná nederlae teen Georgië en Portugal in die vierde en laaste plek geëindig. In Oktober 2005 het hulle die Rugbywêreldbeker 2007-kwalifisering se eerste rondte ná oorwinnings teen Paraguay en Brasilië in die eerste plek afgesluit, tydens die Suid-Amerikaanse Rugbykampioenskap 2006, wat gelyktydig as tweede rondte gedien het, kon hulle egter geen oorwinning aanteken nie en het sodoende die interkontinentale uitspeelrondte misgeloop. In April 2009 het Chili in die Rugbywêreldbeker 2011-kwalifisering se derde rondte begin, maar hul deelname was net van ’n kort duur. Hoewel hulle Brasilië weer kon klop, is hulle ná die daaropvolgende nederlaag teen Uruguay uitgeskakel.

Op pad na die eerste rugbywêreldbekerdeelname 

In 2010 was die Chilene op die punt van ’n verrassing, toe hulle die besoekende eilandstaat Tonga amper verslaan het, maar hulle het dié wedstryd met 30–32 verloor. In die daaropvolgende jaar kon hulle Uruguay vir die eerste keer in nege jaar klop, waarmee hulle die Suid-Amerikaanse Rugbykampioenskap 2011 in die tweede plek afgesluit het. In 2012 het hulle soos gewoon die derde plek beklee, maar hulle het nogtans die volgende rondte gehaal. Hier kon hulle Brasilië klop, maar hulle het teen Uruguay verloor, waarmee hulle uitgeskakel is. Argentinië het vanweë sy oorskakeling na die Suidelike Halfrond se Rugbykampioenskapstoernooi van 2014 af nie meer met sy dominerende nasionale span aan die jaarlikse vastelandse toernooi deelgeneem nie. Die Condores kon die kans nie benut nie en het hul laagtepunt bereik, toe hulle tydens die Suid-Amerikaanse Rugbykampioenskap 2014 deur beide Brasilië en Paraguay verslaan is en in die laaste plek geëindig het. Een jaar later kon hulle herstel en tydens die Suid-Amerikaanse Rugbykampioenskap 2015 ná oorwinnings teen Brasilië, Paraguay en Uruguay hul eerste Suid-Amerikaanse titel inpalm.

Die in 2009 ingestelde Amerikaanse Rugbykampioenskap, waaraan voorheen sekere nasionale reserwespanne deelgeneem het, het in 2016 ’n fundamentele verandering ondergaan. Sedertdien het die Amerikas se vyf leidende spanne na die voorbeeld van die Europese Sesnasies in ’n jaarlikse rondomtalie ontmoet. Slegs Argentinië het ten einde van ’n meer gebalanseerde toernooi slegs sy reserwespan (die Jaguares) laat deelneem. Tydens die eerste toernooi in Februarie en Maart 2016 het Chili ’n tuisoorwinning teen Brasilië aangeteken, voordat hulle ’n aanvanklik noue wedstryd teen Argentinië in die laaste 20 minuut uit die hand geglip en met 15–52 verloor het. Daarop het nederlae teen die VSA, Uruguay en Kanada gevolg, waarmee hulle die toernooi in die laaste plek afgesluit het. Tydens die Suid-Amerikaanse Rugbykampioenskap 2016 het hul titelverdediging misluk en Chili het in die tweede plek agter Uruguay geëindig. Die Amerikaanse Rugbykampioenskap 2017 het met vyf nederlae ook teleurstellend verloop. Die daaropvolgende Suid-Amerikaanse Rugbykampioenskap 2017 het gelyktydig gedien as deel van die Rugbywêreldbeker 2019-kwalifisering; Chili kon Brasilië en Paraguay klop, maar hulle is deur Uruguay verslaan, waarmee die span in die tweede plek geëindig en weereens vroeg uitgeskakel is. Ook in 2017 het die Chilene deelgeneem aan die laaste Nasiesbeker, ’n ontwikkelingstoernooi vir spanne van die tweede en derde vlak; ná ’n oorwinning teen Kenia en ’n nederlaag elk teen Rusland en Hongkong het hulle die derde plek behaal.

Tydens beide die Suid-Amerikaanse Rugbykampioenskap 2018 en 2019 het die Chilene die derde plek beklee. In albei jare het die Amerikaanse Rugbykampioenskap ná vyf nederlae ook teleurstellend verloop. Ná die uitbreek van die wêreldwye Covid-19-pandemie aan die begin van 2020 kon vir anderhalf jaar geen toetswedstryd gespeel word nie, en nóg die Suid-Amerikaanse nóg die Amerikaanse Rugbykampioenskap kon beslis word. Eers in Julie 2021, met die afskop van die Rugbywêreldbeker 2023-kwalifisering, kon die Condores weer aan die internasionale speelprogram deelgeneem. Hulle het die eerste rondte oorspring, aangesien Colombia weens ’n aantal Covid-19-besmettings nie kon speel nie. In rondte 2 het hulle in ’n driehoekige toernooi die tweede plek tussen Uruguay en Brasilië beklee. Daarmee het hulle die uitspeelwedstryd teen Kanada behaal. Op ’n naelskraapse 21–22-wegnederlaag het ’n 33–24-tuisoorwinning gevolg, wat hulle na rondte 3 teen die Verenigde State geneem het. Die uitslag in hierdie deurslaggewende uitspeelwedstryd was baie naby: Terwyl hulle die tuiswedstryd in Santiago de Chile met 21–22 verloor het, kon hulle die wegwedstryd in Glendale, Colorado, met 31–29 wen. Sodoende het die Chilene met een wedstrydpunt teen die gunsteling geseëvier en vir die eerste keer in hul agtste probeerslag vir ’n rugbywêreldbekertoernooi gekwalifiseer. Dit het soos verwag verloop; ná vier swak nederlae teen Japan (met 12–42), Samoa (met 10–43), Engeland (met 0–71) en Argentinië (met 5–59) is hulle in die groepfase uitgeskakel. Teen Japan, Samoa en Engeland het die Chilene vir die eerste keer te staan gekom, terwyl die wedstryd teen Argentinië die eerste Suid-Amerikaanse ontmoeting tydens ’n rugbywêreldbekertoernooi nog was.

Kleure, embleem en bynaam 

Chili speel tradisioneel in ’n rooi trui met blou kleuraksente, blou broeke en blou-rooi-gestreepte sokkies. Hul alternatiewe trui is wit met blou kleuraksente, wit broeke en rooi-wit-gestreepte sokkies.

Die huidige truiverskaffer is die Engelse sportuitruster Umbro en die truiborge is Inversiones Latam asook Peugeot. Die beheerliggaam se kenteken verskyn op die regterbors, die truiverskaffer se kenteken links en die borgkenteken in die middel.

Die beheerliggaam Nasionale Rugbysportfederasie se kenteken, wat ook op die trui verskyn, toon ’n andeskondor op ’n rooi agtergrond. Die nasionale span se bynaam Los Condores (“die kondors”) is ontleen aan die Spaanse naam van dié voël uit die familie nuwewêreldse aasvoëls wat wydverspreid in Suid-Amerika voorkom.

Tuisstadion 

Chili se tuisstadion is die Estadio Municipal de La Pintana in die hoofstad Santiago de Chile met ’n kapasiteit van 6 000. Dit is in besit van die munisipaliteit La Pintana, wat dit aan die rugbyunie beskikbaar stel vir gebruik.

Toetswedstryde 
Chili het 78 van sy 193 toetswedstryde gewen, ’n wenrekord van 40,41%. Chili se statistieke in toetswedstryde teen al die lande, in alfabetiese volgorde, is soos volg (korrek in Oktober 2023):

Rekords

Wêreldbekerrekord 
Tydens die Rugbywêreldbeker 2023-kwalifisering het Chili vir sy eerste rugbywêreldbekertoernooi gekwalifiseer, maar tydens dié toernooi al sy vier groepwedstryde verloor.

Suid-Amerikaanse Rugbykampioenskap 
Sedert die eerste toernooi in 1951 neem Chili aan die Suid-Amerikaanse Rugbykampioenskap deel. Hulle het die toernooi een keer gewen en tien keer as naaswenner geëindig.
 Titeloorwinnings (1): 2015

Amerikaanse Rugbykampioenskap 
Chili het vier keer aan die sedert 2009 jaarliks besliste Amerikaanse Rugbykampioenskap (oftewel “Amerikaanse Sesnasies”) deelgeneem, waar hulle teen Brasilië, Chili, Kanada en die Verenigde State asook die Argentynse tweede span speel. By al die vier deelnames het hulle die sesde plek behaal.

Ander toetswedstryde 
In teenstelling met ander tradisionele rugbylande het die Chileense nasionale rugbyspan tydens die amateurtydperk nie oorsese toere onderneem nie en tot in die middel-1990’s slegs wedstryde in Suid-Amerika gespeel. Daarteenoor het hulle deur Suid-Amerika toerende nasionale spanne gehuisves. Deesdae is toetswedstryde teen die spanne van die Noordelike Halfrond tweekeer per jaar moontlik. Gedurende Juniemaand se midjaarrugbytoetsreeks tree Chili as gasheer op en gedurende Novembermaand se eindjaarrugbytoetsreeks reis Chili na Europa. In teenstelling met die meeste ander rugbylande speel Chili nie vir enige trofee teen sy teenstanders nie.

Spelers

Huidige span 
Die volgende spelers het die Chileense span gevorm tydens die Rugbywêreldbeker 2023:

Bekende spelers 
Twee voormalige Chileense spelers is vir hul uitstekende prestasies in Wêreldrugby se Heldesaal opgeneem:

Spelerstatistieke 
Vervolgens die belangrikste statistieke van Chili se spelers. Die spelers wat met * gekenmerk is, is nog aktief en kan hul statistieke verbeter.

(Korrek teen: Oktober 2023)

Afrigters 

Die volgende persone het al as hoofafrigters van die Chileense nasionale rugbyspan gedien:

Sien ook

Verwysings

Verdere leesstof

Eksterne skakels 

  Amptelike webwerf van die Chileense Rugbyfederasie
  Chili by Wêreldrugby
  Chileense rugbygemeenskap
  Chileense rugbynuus

Sport in Chili
Nasionale rugbyspanne van Suid-Amerika
Die Chileense nasionale rugbyspan ( Spaans : Selección de rugby de Chile ) is die nasionale rugbyspan wat Chili in internasionale wedstryde ( toetswedstryde ) verteenwoordig . Hulle dra die bynaam Los Cóndores ( Spaans vir : “die kondors” ) , na die andeskondor ( Vultur gryphus ) , die nasionale voël van die Suid-Amerikaanse land . Rugby word in Chili geadministreer deur die Nasionale Rugbysportfederasie ( Federación Deportiva Nacional de Rugby , FDNR ) wat ingestig is . Chili word as die vyfde beste rugbyspan in die Amerikas beskou ( ná Argentinië , die Verenigde State , Kanada en Uruguay ) en deur Wêreldrugby as ’n vlak drie-span erken . Die Chileense rugbyspan is tans ( Oktober22ste op Wêreldrugby se wêreldranglys gelys . Twee voormalige Chileense rugbyspelers is in Wêreldrugby se Heldesaal opgeneem . Chili het insy eerste internasionale wedstryd teen Argentinië gespeel . Inhet Chili vir die eerste keer vir die rugbywêreldbekertoernooi gekwalifiseer en daarmee die derde Suid-Amerikaanse land geword wat daarin geslaag het . Chili het invir die eerste keer die Suid-Amerikaanse Rugbykampioenskap gewen . Sedertneem Chili ook aan die jaarlikse Amerikaanse Rugbykampioenskap deel , saam met die tweede Argentynse span , Brasilië , Kanada , Uruguay en die Verenigde State . Beheerliggaam Die beheerliggaam vir rugby in Chili is die Nasionale Rugbysportfederasie ( Spaans : Federación Deportiva Nacional de Rugby , FDNR ) . Die beheerliggaam is inonder die naam Chileense Rugbyfederasie ( Federación Chilena de Rugby , FRC ) gestig en het in’n volle lid van die Internasionale Rugbyvoetbalraad ( IRR ; nou Wêreldrugby ) geword . Die Chileense beheerliggaam het in’n stigtingslid van CONSUR ( vandag Sudamérica Rugby ) geword . Die hoogste rugbyliga in die land is die Primera Nacional TOPwat ingestig is en tans deur tien spanne beslis word , waarvan die meeste uit die hoofstad Santiago de Chile of die metropolitaanse gebied . In die verlede was die meeste spelers van die Chileense nasionale span uit dié amateurliga afkomstig . Sedertdraf die meeste Chileense spelers egter uit vir die professionele span Selknam wat aan die professionele Superrugby Amerikas deelneem . Hieraan neem ook spanne uit Argentinië , Brasilië , Paraguay , Uruguay en die Verenigde State deel . Van die ander spelers is veral op professionele vlak in Frankryk of die Noord-Amerikaanse Major League Rugby aktief . Naas die amptelike nasionale span roep die Nasionale Rugbysportfederasie ook ander keurspanne byeen . Nes ander rugbylande beskik Chili oor ’n o/20-nasionale span wat aan die Wêreldrugby o/20-kampioenskap deelneem . Die Chile Sevens is die Chileense sewesrugbyspan en hulle neem aan internasionale toernooie soos Wêreldrugby se Sewesreeks , Sewesrugbywêreldbeker en Olimpiese Somerspele deel . Kinders en jongmense word reeds op skool aan rugby bekend gestel en na gelang van hul belangstelling en talent begin hul met hul afrigting . Geskiedenis Invoering en vestiging van rugby Die inheemse volk Huilliche in die Los Lagos-streek en veral in die Chiloé-argipel , wat tot die Mapuche behoort , beoefen sedert eeue ’n spel genaamd Linao , wat sekere ooreenkomste met rugby deel . By dié spel probeer tussenenspelers elk , ’n met wol of lappe toegedraaide bal uit seewier te beweeg na die oorkantse doel , wat sowat twee meter wyd is en deur ’n doelwagter verdedig word . Die baldraende spelers moet oor genoeg vaardighede en uithouvermoë beskik , om alle vorme van aanvalle te keer en te trotseer . Nes in ander Suid-Amerikaanse lande is rugby aan die einde van die laate eeu deur Britse immigrante na Chileense hawestede gebring . Dekades lank is dit as ’n feit beskou dat die eerste bekende rugbywedstryd op Chileense bodem inin Iquique in die verre noorde van die land gespeel is . Dié wedstryd is deur die bemanning van ’n Britse vragskip teen Salpetermynwerkers gespeel . Daarna het die spel glo na die suide na Santiago de Chile en Valparaíso versprei . Volgens onlangse navorsings is die eerste wedstryd al opJuniein Coronel gespeel . Die bemanning van die Britse oorlogskip HMS Warspite het teen plaaslike seelui uit die buurdorp Concepción gespeel . Tot in dies is rugby in Chili veral deur afstammelinge van die Britse immigrante gespeel en ook daarna is dit veral deur die hoërklas beoefen . Eerste internasionale ontmoetings Die Chilene se eerste toetswedstryd was opSeptemberteen Argentinië , wat hulle met29 verloor het ; dit was die eerste toetswedstryd tussen twee Suid-Amerikaanse spanne . ’n Week later het die tweede toetswedstryd gevolg , waarin hulle met3 geklop is . Inhet die Chilene hul eerste toer na die buurland onderneem en die Argentynse nasionale span twee keer ontmoet , maar albei wedstryde is nie as toetswedstryde geag nie . Teen Uruguay het hulle eers opAugustuste staan gekom . Dié toetswedstryd is op neutrale bodem in Buenos Aires gespeel en het in die eerste Chileense oorwinning geëindig . Die organisasievlak het toegeneem , toe indie plaaslike beheerliggame in Santiago de Chile en Valparaíso gestig is ; in dieselfde jaar het hulle saam die eerste Chileense kampioenskap van stapel gestuur . Inis die nasionale beheerliggaam Chileense Rugbyfederasie ( Federación Chilena de Rugby , FCR ) gestig , wat inin Nasionale Rugbysportfederasie ( Federación Deportiva Nacional de Rugby , FDNR ) herdoop is . In Februariesou die Condores aan die eerste Pan-Amerikaanse Spele in Buenos Aires deelneem , maar die rugbytoernooi is om organisatoriese redes nie beslis nie . Dit moes tot in September uitgestel word en is onder die naam ABCU-toernooi aangebied ( genoem na die vier deelnemende lande ) . Tydens die eerste Suid-Amerikaanse vastelandse rugbytoernooi het die Chilene in die derde plek geëindig . Hulle het maklik teen Brasilië gewen , maar naelskraap teen Uruguay en Argentinië verloor . Sewe jaar later is dié toernooi terugwerkend erken as eerste Suid-Amerikaanse Rugbykampioenskap . Inhet die Ierse nasionale span tydens hul Suid-Amerikaanse toer ook Santiago de Chile besoek en die gasheer met0 geklop . Inhet met Frankryk nog ’n Vyfnasiesspan Suid-Amerika besoek en met3 teen die Condores geseëvier . Inhet Chili tydens die eerste amptelike Suid-Amerikaanse Rugbykampioenskap in die tweede plek geëindig ná oorwinnings teen Peru en Uruguay , asook ’n nederlaag teen Argentinië . Inhet die Junior Bokke , die Suid-Afrikaanse o/20-span , ’n Suid-Amerika-toer onderneem , waartydens hulle ook Santiago de Chile besoek het . Soos verwag was die Condores sonder enige kans en hulle is met0 verneder . In die volgende jaar het ’n tuiswedstryd teen die Franse op ’n soortgelyke manier verloop . Tydens die Suid-Amerikaanse Rugbykampioenskaphet Chile naelskraap teen die Argentinynse span verloor , waarop maklike oorwinnings teen Uruguay en Brasilië gevolg het . Daarteenoor het die Suid-Amerikaanse Rugbykampioenskapteleurstellend verloop met ’n gelykop teen Brasilië , maar ook nederlae teen Uruguay en Argentinië , waarvolgens hulle in die vierde en daarmee laaste plek geëindig het . Inhet hulle die Gaselle gehuisves , ’n Suid-Afrikaanse o/23-keurspan van spelers wat nie in opmerking gekom het vir die amptelike nasionale span nie . Maar ook dié reserwespan het die Condores oorheers en hulle met3 oorrompel . Aan die Suid-Amerikaanse Rugbykampioenskaphet slegs drie spanne deelgeneem , waarby Chili Uruguay geklop het en soos gewoon deur Argentinië verslaan is . Die Suid-Amerikaanse Rugbykampioenskaphet op ’n soortgelyke manier verloop . Popularisering van die rugbyspel Met uitsondering van die Junior Bokke se besoek inhet Chili in dies slegs Suid-Amerikaanse spanne ontmoet . Tydens die Suid-Amerikaanse Rugbykampioenskap waaraan vir die eerste keer vyf spanne deelgeneem het , is Chili deur Argentinië geklop en het Uruguay verslaan , waarna hulle vir die eerste keer teen Paraguay te staan gekom en met0 geseëvier het ; daarop het ’n maklike oorwinning teen Brasilië gevolg . Tydens die Suid-Amerikaanse Rugbykampioenskaphet Chili naelskraap teen Uruguay en swak teen Argentinië verloor , waarna hulle ná oorwinnings teen Brasilië en Paraguay met die derde plek tevrede moes wees . Tydens die Suid-Amerikaanse Rugbykampioenskaphet die Condores ná oorwinnings teen Brasilië , Paraguay en Uruguay , asook ’n nederlaag teen Argentinië in die tweede plek geëindig . Ná oorwinnings teen Paraguay en Brasilië , maar ook nederlae teen Argentinië en Uruguay het die Chilene die Suid-Amerikaanse Rugbykampioenskapin die derde plek afgesluit . Tydens die Suid-Amerikaanse Rugbykampioenskapwas hulle ná oorwinnings teen Brasilië en Paraguay , asook ’n gelykop teen Uruguay gelyk aan punte met laasgenoemde span agter Argentinië , maar hulle het ’n swakker punteverskil gehad . Inhet die Fransman Jean-Pierre Juanchich die leisels van die nasionale span oorgeneem . Daarbenewens het hy die missie gehad om met baie entoesiasme die rugbyspel in Chili tot meer gewildheid te verhef en dit van sy sosiale nisbestaan te ontneem . Ten einde hiervan het hy deur die hele land gereis , rugby aan baie mense bekend gestel en hulle ook oor die gepaardgaande waardes ingelig . Tydens sy termyn van ses jaar het die aantal klubs vannagegroei . Die nasionale span se destydse kaptein , Fernando Paulsen , het oor Juanchich gesê : “Hy was ’n nuwe ou wat die parameters verander het ; hy het na Chili gekom met ’n heel ander spelstelsel ; al die afrigters het aangepas by sy spelstyl . ” Tydens die militêre diktatuur onder Augusto Pinochet het Chili noue bande met die Suid-Afrikaanse apartheidsregering aangeknoop – maar nie vanweë ideologiese oorwegings nie , eerder weens hul gemeensame status as internasionaal verworpe Pariastaat . Nadat die buurland Argentinië ’n verbod op alle sportiewe ontmoetings met Suid-Afrika geplaas het , is indie “skaduspan” Sudamérica XV ( ook Jaguares Sudamericanos genoem ) gestig . Hoewel die meeste van die spelers Argentyne was , het ook ’n aantal Chilene vir die span uitgedraf . Die altesaam vyf betrokke beheerliggame het die span nie amptelik erken nie , maar in die geheim geduld . Gedurende die volgende vier jaar het die Sudamérica XV agt keer teen die Springbokke gespeel , maar hulle kon slegs een wedstryd wen ( opAprilin Bloemfontein ) . Toe die Condores in Maart en Aprilhul eerste toer buite Suid-Amerika aangepak het , het hulle die op sportiewe vlak geïsoleerde Suid-Afrika besoek . Hulle het tien wedstryde teen verskeie keurspanne gespeel , waarvan hulle drie kon wen ; toetswedstryde was egter nie op die program nie . ’n Halwe jaar later het die Suidwes-Afrikaanse span ( vandag Namibië ) se teenbesoek in Santiago de Chile gevolg . Argentinië , die onoorwonne wenner van al die vorige vastelandse rugbykampioenskappe , het innie aan die Suid-Amerikaanse Rugbykampioenskap deelgeneem nie . Dit het aan die ander deelnemers die kans gebied om dié toernooi vir die eerste keer nog te wen . Die Chilene het maklik gewen teen Brasilië en Paraguay , maar hulle is verslaan deur Uruguay , wat met sy eerste Suid-Amerikaanse titel weggestap het . Twee jaar later het Argentinië weer aan die toernooi deelgeneem en Chili kon slegs die derde plek agter Argentinië en Uruguay beklee ; twee jaar later het hulle dieselfde uitslag behaal . Ook inhet die Internasionale Rugbyraad ( IRR , nou Wêreldrugby ) , wat destyds baie eksklusief was en slegs agt lede gehad het , op die invoering van die rugbywêreldbekertoernooi besluit . Vir die eerste Rugbywêreldbekerhet die IRR nege spanne vir deelname genooi , maar Chili het geen uitnodiging ontvang nie . Tydens die Suid-Amerikaanse Rugbykampioenskappe inenhet die Condores weer agter Argentinië en Uruguay in die derde plek geëindig . Inwas die Chileense beheerliggaam een van die stigtingslede van die vastelandse beheerliggaam CONSUR ( nou Sudamérica Rugby ) wat in’n IRR-lid geword het . Eerste rugbywêreldbekerkwalifiseringtoernooie Die Suid-Amerikaanse Rugbykampioenskaphet die Chilene weer in die derde plek afgesluit . Ook inhet die beheerliggaam ’n volle lid van die Internasionale Rugbyraad geword , waarmee die nasionale span aan rugbywêreldbekerkwalifiseringtoernooie kon deelneem . Twee jaar later was dit vir die eerste keer die geval , toe die Suid-Amerikaanse Rugbykampioenskapgelyktydig as eerste kwalifiseringsrondte vir die Rugbywêreldbekergedien het . Aangesien die Chilene slegs die vierde plek kon behaal , hul swakste prestasie sedert het hulle die volgende rondte misgeloop . Inhet Spanje die eerste nie-Suid-Amerikaanse span geword om Chili vir ’n amptelike toetswedstryd te besoek ; die gasheer kon dié wedstryd met23 wen . Daarteenoor het die daaropvolgende Suid-Amerikaanse Rugbykampioenskapteleurstellend verloop , aangesien hulle in die vierde plek geëindig het . Die Chilene het die Rugbywêreldbekerkwalifisering in herfsmet maklike oorwinnings teen Bermuda , Trinidad en Tobago en Paraguay afgeskop . Ná ’n20-nederlaag in Aprilteen Uruguay het hulle egter die volgende rondte misgeloop . Tydens die Suid-Amerikaanse Rugbykampioenskappe inenhet Chili soos gewoon die derde plek behaal . Vanaf is die Suid-Amerikaanse Rugbykampioenskap jaarliks beslis , maar die magsbalans op die vasteland het vir eers nie verander nie . Tot inhet Chili twaalf agtereenvolgende keer na Argentinië en Chili in die derde plek geëindig . Tydens dietoernooi was die Chilene drie punte kort van hul eerste oorwinning teen Argentinië , wat egter met ’n reserwespan pleks van die nasionale span uitgedraf het . In Aprilhet die Condores die Rugbywêreldbekerkwalifisering met maklike oorwinnings teen Brasilië en Paraguay afgeskop , waarvolgens hulle die volgende rondte behaal het . Hier het hulle teen Uruguay en vir die eerste keer nog teen beide Kanada en die Verenigde State te staan gekom . Hulle kon twee tuisoorwinnings teen Uruguay en die VSA aanteken , maar ná altesaam vier nederlae het hulle in die vierde en laaste plek geëindig , waarmee hulle uitgeskakel is . Hulle was gelyk aan punte met die VSA , wat die interkontinentale uitspeelrondte teen Spanje behaal het , maar hulle het minder drieë gedruk . Inenhet Chili aan albei toernooie van die kortstondige Interkontinentale Beker deelgeneem . Die eerste toernooi in Suid-Amerika het hulle agter Uruguay in die tweede plek afgesluit . Tydens die tweede en laaste toernooi , waartydens hulle vir die eerste keer Europa besoek het , het hulle ná nederlae teen Georgië en Portugal in die vierde en laaste plek geëindig . In Oktoberhet hulle die Rugbywêreldbekerkwalifisering se eerste rondte ná oorwinnings teen Paraguay en Brasilië in die eerste plek afgesluit , tydens die Suid-Amerikaanse Rugbykampioenskap wat gelyktydig as tweede rondte gedien het , kon hulle egter geen oorwinning aanteken nie en het sodoende die interkontinentale uitspeelrondte misgeloop . In Aprilhet Chili in die Rugbywêreldbekerkwalifisering se derde rondte begin , maar hul deelname was net van ’n kort duur . Hoewel hulle Brasilië weer kon klop , is hulle ná die daaropvolgende nederlaag teen Uruguay uitgeskakel . Op pad na die eerste rugbywêreldbekerdeelname Inwas die Chilene op die punt van ’n verrassing , toe hulle die besoekende eilandstaat Tonga amper verslaan het , maar hulle het dié wedstryd met32 verloor . In die daaropvolgende jaar kon hulle Uruguay vir die eerste keer in nege jaar klop , waarmee hulle die Suid-Amerikaanse Rugbykampioenskapin die tweede plek afgesluit het . Inhet hulle soos gewoon die derde plek beklee , maar hulle het nogtans die volgende rondte gehaal . Hier kon hulle Brasilië klop , maar hulle het teen Uruguay verloor , waarmee hulle uitgeskakel is . Argentinië het vanweë sy oorskakeling na die Suidelike Halfrond se Rugbykampioenskapstoernooi vanaf nie meer met sy dominerende nasionale span aan die jaarlikse vastelandse toernooi deelgeneem nie . Die Condores kon die kans nie benut nie en het hul laagtepunt bereik , toe hulle tydens die Suid-Amerikaanse Rugbykampioenskapdeur beide Brasilië en Paraguay verslaan is en in die laaste plek geëindig het . Een jaar later kon hulle herstel en tydens die Suid-Amerikaanse Rugbykampioenskapná oorwinnings teen Brasilië , Paraguay en Uruguay hul eerste Suid-Amerikaanse titel inpalm . Die iningestelde Amerikaanse Rugbykampioenskap , waaraan voorheen sekere nasionale reserwespanne deelgeneem het , het in’n fundamentele verandering ondergaan . Sedertdien het die Amerikas se vyf leidende spanne na die voorbeeld van die Europese Sesnasies in ’n jaarlikse rondomtalie ontmoet . Slegs Argentinië het ten einde van ’n meer gebalanseerde toernooi slegs sy reserwespan ( die Jaguares ) laat deelneem . Tydens die eerste toernooi in Februarie en Maarthet Chili ’n tuisoorwinning teen Brasilië aangeteken , voordat hulle ’n aanvanklik noue wedstryd teen Argentinië in die laasteminuut uit die hand geglip en met52 verloor het . Daarop het nederlae teen die VSA , Uruguay en Kanada gevolg , waarmee hulle die toernooi in die laaste plek afgesluit het . Tydens die Suid-Amerikaanse Rugbykampioenskaphet hul titelverdediging misluk en Chili het in die tweede plek agter Uruguay geëindig . Die Amerikaanse Rugbykampioenskaphet met vyf nederlae ook teleurstellend verloop . Die daaropvolgende Suid-Amerikaanse Rugbykampioenskaphet gelyktydig gedien as deel van die Rugbywêreldbekerkwalifisering ; Chili kon Brasilië en Paraguay klop , maar hulle is deur Uruguay verslaan , waarmee die span in die tweede plek geëindig en weereens vroeg uitgeskakel is . Ook inhet die Chilene deelgeneem aan die laaste Nasiesbeker , ’n ontwikkelingstoernooi vir spanne van die tweede en derde vlak ; ná ’n oorwinning teen Kenia en ’n nederlaag elk teen Rusland en Hongkong het hulle die derde plek behaal . Tydens beide die Suid-Amerikaanse Rugbykampioenskapenhet die Chilene die derde plek beklee . In albei jare het die Amerikaanse Rugbykampioenskap ná vyf nederlae ook teleurstellend verloop . Ná die uitbreek van die wêreldwye Covid-19-pandemie aan die begin vankon vir anderhalf jaar geen toetswedstryd gespeel word nie , en nóg die Suid-Amerikaanse nóg die Amerikaanse Rugbykampioenskap kon beslis word . Eers in Julie met die afskop van die Rugbywêreldbekerkwalifisering , kon die Condores weer aan die internasionale speelprogram deelgeneem . Hulle het die eerste rondte oorspring , aangesien Colombia weens ’n aantal Covid-19-besmettings nie kon speel nie . In rondtehet hulle in ’n driehoekige toernooi die tweede plek tussen Uruguay en Brasilië beklee . Daarmee het hulle die uitspeelwedstryd teen Kanada behaal . Op ’n naelskraapse22-wegnederlaag het ’n24-tuisoorwinning gevolg , wat hulle na rondteteen die Verenigde State geneem het . Die uitslag in hierdie deurslaggewende uitspeelwedstryd was baie naby : Terwyl hulle die tuiswedstryd in Santiago de Chile met22 verloor het , kon hulle die wegwedstryd in Glendale , Colorado , met29 wen . Sodoende het die Chilene met een wedstrydpunt teen die gunsteling geseëvier en vir die eerste keer in hul agtste probeerslag vir ’n rugbywêreldbekertoernooi gekwalifiseer . Dit het soos verwag verloop ; ná vier swak nederlae teen Japan ( met42 ) , Samoa ( met43 ) , Engeland ( met71 ) en Argentinië ( met59 ) is hulle in die groepfase uitgeskakel . Teen Japan , Samoa en Engeland het die Chilene vir die eerste keer te staan gekom , terwyl die wedstryd teen Argentinië die eerste Suid-Amerikaanse ontmoeting tydens ’n rugbywêreldbekertoernooi nog was . Kleure , embleem en bynaam Chili speel tradisioneel in ’n rooi trui met blou kleuraksente , blou broeke en blou-rooi-gestreepte sokkies . Hul alternatiewe trui is wit met blou kleuraksente , wit broeke en rooi-wit-gestreepte sokkies . Die huidige truiverskaffer is die Engelse sportuitruster Umbro en die truiborge is Inversiones Latam asook Peugeot . Die beheerliggaam se kenteken verskyn op die regterbors , die truiverskaffer se kenteken links en die borgkenteken in die middel . Die beheerliggaam Nasionale Rugbysportfederasie se kenteken , wat ook op die trui verskyn , toon ’n andeskondor op ’n rooi agtergrond . Die nasionale span se bynaam Los Condores ( “die kondors” ) is ontleen aan die Spaanse naam van dié voël uit die familie nuwewêreldse aasvoëls wat wydverspreid in Suid-Amerika voorkom . Tuisstadion Chili se tuisstadion is die Estadio Municipal de La Pintana in die hoofstad Santiago de Chile met ’n kapasiteit van000 . Dit is in besit van die munisipaliteit La Pintana , wat dit aan die rugbyunie beskikbaar stel vir gebruik . Toetswedstryde Chili hetvan sytoetswedstryde gewen , ’n wenrekord van41% . Chili se statistieke in toetswedstryde teen al die lande , in alfabetiese volgorde , is soos volg ( korrek in Oktober Rekords Wêreldbekerrekord Tydens die Rugbywêreldbekerkwalifisering het Chili vir sy eerste rugbywêreldbekertoernooi gekwalifiseer , maar tydens dié toernooi al sy vier groepwedstryde verloor . Suid-Amerikaanse Rugbykampioenskap Sedert die eerste toernooi inneem Chili aan die Suid-Amerikaanse Rugbykampioenskap deel . Hulle het die toernooi een keer gewen en tien keer as naaswenner geëindig . Titeloorwinnings Amerikaanse Rugbykampioenskap Chili het vier keer aan die sedertjaarliks besliste Amerikaanse Rugbykampioenskap ( oftewel “Amerikaanse Sesnasies” ) deelgeneem , waar hulle teen Brasilië , Chili , Kanada en die Verenigde State asook die Argentynse tweede span speel . By al die vier deelnames het hulle die sesde plek behaal . Ander toetswedstryde In teenstelling met ander tradisionele rugbylande het die Chileense nasionale rugbyspan tydens die amateurtydperk nie oorsese toere onderneem nie en tot in die middel-1990’s slegs wedstryde in Suid-Amerika gespeel . Daarteenoor het hulle deur Suid-Amerika toerende nasionale spanne gehuisves . Deesdae is toetswedstryde teen die spanne van die Noordelike Halfrond tweekeer per jaar moontlik . Gedurende Juniemaand se midjaarrugbytoetsreeks tree Chili as gasheer op en gedurende Novembermaand se eindjaarrugbytoetsreeks reis Chili na Europa . In teenstelling met die meeste ander rugbylande speel Chili nie vir enige trofee teen sy teenstanders nie . Spelers Huidige span Die volgende spelers het die Chileense span gevorm tydens die Rugbywêreldbeker Bekende spelers Twee voormalige Chileense spelers is vir hul uitstekende prestasies in Wêreldrugby se Heldesaal opgeneem : Spelerstatistieke Vervolgens die belangrikste statistieke van Chili se spelers . Die spelers wat met * gekenmerk is , is nog aktief en kan hul statistieke verbeter . ( Korrek teen : Oktober Afrigters Die volgende persone het al as hoofafrigters van die Chileense nasionale rugbyspan gedien : Sien ook Verwysings Verdere leesstof Eksterne skakels Amptelike webwerf van die Chileense Rugbyfederasie Chili by Wêreldrugby Chileense rugbygemeenskap Chileense rugbynuus Sport in Chili Nasionale rugbyspanne van Suid-Amerika